cyanic-selkie/wikianc huggingface dataset:
พระเจ้าชัยวรมันที่ 6
พระราชประวัติ
พระองค์ทรงสถาปนาราชวงศ์ใหม่และจารึกนามว่า "มหิธรปุระ" ลูกหลานของพระองค์ได้ปกครองกรุงยโศธรปุระหรือเมืองพระนคร มาช่วงระยะเวลาหนึ่ง จึงได้สร้างปราสาทนครวัดและปราสาทบายนในรัชกาลถัดมา หลานของพระองค์คือ พระเจ้าสุริยวรมันที่ 2 ได้นำแบบจากปราสาทหินพิมาย อันเป็นเมืองของราชตระกูลลงไปเป็นต้นแบบการสร้างปราสาทนครวัดถวายพระวิษณุ และในช่วงหลังของราชวงศ์มหิธรปุระ พระเจ้าชัยวรมันที่ 7 ได้ย้ายศูนย์กลางเมืองจากปราสาทบาปวนลงไปสร้างปราสาทบายนทางทิศตะวันออกเฉียงใต้ราว 300 เมตร และเรียกรวมเขตในกำแพงเมืองและคูน้ำว่า "นครธม" เอกสารในยุคหลังจึงกล่าวถึงพระเจ้าชัยวรมันที่ 6 ว่าเป็นกษัตริย์แห่งเมืองนครธมด้วย แต่ถึงอย่างไรก็ตามในฝั่งประเทศไทย จารึกสุโขทัยยังเรียกเมืองนี้ว่า ศรียโศธรปุระ
พระเจ้าชัยวรรมันที่ 6 เสด็จสวรรคตเมื่อปี ค.ศ.1107 หลังจากครองสิริราชสมบัติได้ 27 ปี โดยมีพระเชษฐาของพระองค์ขึ้นสืบราชบัลลังก์เป็น พระเจ้าธรณินทรวรมันที่ 1 ราชวงศ์มหิธรปุระของพระองค์ได้ปกครองอาณาจักรพระนครราว 256 ปี และเป็นราชวงศ์สุดท้ายที่พระนามกษัตริย์ลงท้ายด้วยคำว่า "วรมัน" ต่อมาถูกโค่นล้มโดยพระเจ้าแตงหวาน หรือตระซอกประแอม กษัตริย์เชื้อสายจามปา และเป็นต้นราชวงศ์ของสมเด็จพระนโรดมแห่งกัมพูชาในปัจจุบัน
1107
อิวากูระ โทโมมิ
อิวากูระ โทโมมิ (岩倉 具視 (Iwakura Tomomi); 26 ตุลาคม 1825 - 20 กรกฎาคม 1883) เป็นรัฐบุรุษชาวญี่ปุ่นใน บากูมัตสึ และ ยุคเมจิ เขาได้รับการอุปถัมภ์จากตระกูลอิวากูระผู้มีอิทธิพล และกลายเป็นผู้นำที่ทรงอิทธิพลเพียงคนเดียวของกลุ่มขุนนางในช่วงการเปลี่ยนผ่านของญี่ปุ่นจากระบบศักดินาไปสู่ความทันสมัย ในปี ค.ศ. 1858 เขาเป็นที่ปรึกษาของ จักรพรรดิโคเม แต่ถูกเนรเทศออกจากราชสำนักตั้งแต่ปี ค.ศ. 1862 ถึง ค.ศ. 1867 หลังจากได้รับการปล่อยตัว เขาก็กลายเป็นผู้ประสานงานระหว่างราชสำนักกับขบวนการต่อต้านโทกูงาวะ เขามีบทบาทสำคัญในรัฐบาลเมจิใหม่หลังปี ค.ศ. 1868 เขาประสบความสำเร็จในการต่อต้านนโยบายเชิงรุกในเกาหลีในช่วงวิกฤตปี ค.ศ. 1873 และเกือบจะถูกลอบสังหารโดยศัตรูของเขา เขาเป็นผู้นำคณะ ภารกิจอิวากูระ ที่มีสมาชิก 50 คนเป็นเวลา 18 เดือนในยุโรปและอเมริกา โดยศึกษาสถาบันการศึกษา เทคโนโลยี และการทูตสมัยใหม่ ภารกิจส่งเสริมการปฏิรูปที่สำคัญหลายอย่างที่ทำให้ญี่ปุ่นทันสมัยขึ้นอย่างรวดเร็ว เขาส่งเสริมระบบ จักรวรรดินิยม ที่แข็งแกร่งตามแนวตะวันตก และมีบทบาทสำคัญในการสร้างสถาบันการเงินสำหรับประเทศใหม่ ธนบัตร 500 เยนที่ออกโดย ธนาคารแห่งประเทศญี่ปุ่น มีรูปเหมือนของเขาอยู่บนธนบัตร
กอนเตปาร์ตีโร
"กอนเตปาร์ตีโร" (Con te partirò ) มีความหมายว่า "ผมจะไปกับคุณ" เป็นเพลงครอสโอเวอร์คลาสสิกอิตาเลียน เขียนโดย ฟรานเซสโก ซาร์โตรี (ดนตรี) และลูซิโอ ควอแรนตอตโต (เนื้อเพลง) เป็นเพลงที่ร้องโดยอานเดรอา โบเชลลี ที่เทศกาลซานเรโม ในปี 1995 และบันทึกเสียงไว้อยู่ในอัลบั้มในปีเดียวกันนั้น ยังถือเป็นเพลงประจำตัวของโบเชลลี เพลงประสบความสำเร็จกับเวอร์ชันที่ 2 ที่ร้องในภาษาอังกฤษ โดยโบเชลลีร้องร่วมกับนักร้องเสียงโซปราโน ซาราห์ ไบรต์แมน ในชื่อ "Time to Say Goodbye" เพลงนี้ติดอันดับ 2 ในยูเคซิงเกิ้ลส์ชาร์ต และยังติดอันดับ 1 ในออสเตรเลีย เยอรมนี ไอร์แลนด์ สวิตเซอร์แลนด์ สำหรับเวอร์ชันภาษาอังกฤษ
ไก่ตันดูรี
ไก่ตันดูรี (तन्दूरी) หรือนิยมเรียกว่า ไก่ทันดูรี (Tandoori chicken) เป็นอาหารอินเดีย ซึ่งได้รับความนิยมมากในกลุ่มอาหารปัญจาบ โดยนำไก่มาหมักกับเครื่องเทศ มาซาลา และนมเปรี้ยว ก่อนทำการย่าง เนื้อไก่ที่สุกแล้วออกเป็นสีแดง มีรสชาติเปรี้ยวเผ็ดร้อน
ครอบครัว
ในสังคมของมนุษย์ครอบครัวเป็นกลุ่มทางสังคมของผู้คนที่เกี่ยวข้องกันโดยความสัมพันธ์ทางสายเลือด (จากการให้กำเนิด) หรือโดยความสัมพันธ์ทางกฎหมายระบุ (เช่นจากการสมรสหรืออื่น ๆ) เป้าหมายของการมีครอบครัวนั้นเพื่อเป็นการคงไว้ซึ่งความเป็นอยู่ที่ดีของสมาชิกและของสังคม ในเชิงอุดมคติแล้ว ครอบครัวเป็นผู้มอบความมั่นคง โครงสร้าง และความปลอดภัยให้แก่สมาชิก เพื่อที่สมาชิกได้เติบโตและมีส่วนร่วมในสังคม ในสังคมส่วนใหญ่ เด็ก ๆ ได้รับความสามารถในการเข้าสังคมจากครอบครัว เพื่อใช้ในชีวิตจริงนอกครอบครัว
ไก่ตันดูรี
โดยแบบดั้งเดิมจะใช้เตาดินแบบแทนดอรี ซึ่งเป็นเตาเตาอบที่ใช้ในท้องถิ่นแถบทางตะวันตกเฉียงเหนือของอินเดีบ กำเนิดขึ้นเมื่อ คันดาน ลาล กุจราลเจ้าของร้านอาหารชื่อ โมตี มาฮัล ในเมืองเปศวร ในช่วงก่อนการแยกตัวเป็นอิสระจากอังกฤษโดยการประยุกต์ใช้เตาตันดูร์ในการทำปรุงอาหารกุจราล
โรเบิร์ต เซเม็กคิส
โรเบิร์ต ลี เซเม็กคิส (Robert Lee Zemeckis) เป็นผู้กำกับ ผู้อำนวยการสร้าง และ นักเขียนบทภาพยนตร์ชาวอเมริกัน เขามีผลงานสร้างชื่อครั้งแรกในยุค 1980 จากผลงานโด่งดัง ภาพยนตร์ตลกเกี่ยวกับการท่องไปในกาลเวลาเรื่อง เจาะเวลาหาอดีต ที่ทำออกมา 3 ภาค และยังมีผลงานไลฟ์-แอกชัน/แอนิเมชัน เรื่อง โรเจอร์ แรบบิท ตูนพิลึกโลก (1988) ถึงแม้ว่าต่อมาเขายังมีผลงานแนวดราม่า อย่างเช่นเรื่อง ฟอร์เรสท์ กัมพ์: อัจฉริยะปัญญานิ่ม (1994) ที่ได้รับรางวัลออสการ์สาขาผู้กำกับยอดเยี่ยม เซเม็กคิสยังมีผลงานที่มีความน่าสนใจในงานผสมผสานศิลปะแบบสเปเชียลเอฟเฟกต์เข้าไป รวมถึงในตอนต้นกับภาพยนตร์เรื่อง เจาะเวลาหาอดีต 2 (1989), เดอะโพลาร์เอ็กซ์เพรส (2004), บ้านผีสิง (2006), เบวูล์ฟ: ขุนศึกโค่นอสูร (2007), อาถรรพ์วันคริสต์มาส (2009) และ เวลคัม ทู มาร์เวิ่น (2018)
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 19 เรื่องของ โรเบิร์ต เซเม็กคิส 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น
1952
อักษรเทวนาครี
อักษรเทวนาครี ([เท-วะ-นา-คะ-รี]; देवनागरी) พัฒนามาจากอักษรพราหมีในราวคริสต์ศตวรรษที่ 11 ใช้เขียนภาษาฮินดี ภาษาสันสกฤต ภาษามราฐี ภาษาบาลี ภาษาสินธี ภาษาเนปาล และภาษาอื่น ๆ ในประเทศอินเดีย
อักษรเทวนาครีมีลักษณะการเขียนจากซ้ายไปขวา มีเส้นเล็ก ๆ อยู่เหนือตัวอักษร หากเขียนต่อกัน จะเป็นเส้นยาวคล้ายเส้นบรรทัด มีการแยกพยัญชนะ สระ และเครื่องหมายต่าง ๆ
ที่มา
อักษรเทวนาครีเกิดขึ้นเมื่อราวปี พ.ศ. 1743 (ค.ศ. 1200) โดยพัฒนาขึ้นจากอักษรสิทธัม และค่อย ๆ เข้ามาแทนที่อักษรศารทา ซึ่งมีความสัมพันธ์ใกล้ชิดและมีมาก่อน (ยังคงใช้คู่ขนานกันไปในกัศมีร์) อักษรทั้งสองแบบมีต้นกำเนิดมาจากอักษรคุปตะ ซึ่งได้มาจากอักษรพราหมีอีกทอดหนึ่ง ซึ่งมีที่มาตั้งแต่ช่วง 300 ปีก่อนคริสตกาล ส่วนอักษรนาครีนั้น ปรากฏในช่วงราวคริสต์ศตวรรษที่ 8 เป็นสาขาตะวันออกของอักษรคุปตะ ร่วมสมัยกับอักษรศารทาอันเป็นสาขาตะวันตก
ศัพทมูลวิทยา
ภาษาสันสกฤต คำว่า นาครี เป็นสตรีลิงค์ ของ นาคร หมายถึง เกี่ยวกับเมือง เป็นคุณนาม จากคำนาม นคร ซึ่งหมายถึงเมือง ที่ใช้รูปสตรีลิงค์ เพราะนี้ เดิมใช้บ่งบอกนามสตรีลิงค์ ลิปิ ซึ่งหมายถึง อักษร ในที่นี้ จึงหมายถึงอักษรของชาวเมือง หรืออักษรของผู้มีวัฒนธรรม อักษรนาครีนั้นมีที่ใช้หลากหลาย อักษรที่มีคำว่า เทวะ (เทวดา) เติมข้างหน้า หมายถึง อักษรของเทวดา หรืออักษรที่ใช้ของชาวเมืองชั้นสูงนั่นเอง
หลักการเบื้องต้น
เช่นเดียวกับตระกูลอักษรพราหมีอื่นๆ หลักการเบื้องต้นของอักษรเทวนาครีคือ อักษรแต่ละตัวใช้แทนเสียงพยัญชนะซึ่งมีเสียงสระ a (อะ) อยู่ในตัว ตัวอย่างเช่นอักษร क อ่านว่า ka (กะ) อักษรสองตัว कन อ่านว่า kan (กัน) อักษรสามตัว कनय อ่านว่า kanay (กะนัย)(ไม่ออกเสียงสระท้ายคำ ยกเว้นคำที่ลงท้ายด้วยพยัญชนะผสม) เป็นต้น ส่วนเสียงสระอื่นๆ หรือการตัดเสียงสระทิ้ง จะต้องมีการดัดแปลงตัวพยัญชนะของมันเองดังนี้
สระ
สระในระบบอักษรเทวนาครีนั้น มีลักษณะเฉพาะแบบเดียวกับอักษรอินเดียส่วนใหญ่ นั่นคือ มีสระสองชุด เป็นสระลอย และสระจม สระลอย คือ สระที่อยู่โดดเดี่ยวได้ โดยมีเสียงของตัวมันเอง ส่วนสระจม เป็นสระที่ต้องประสมกับพยัญชนะอื่น สระจมของเทวนาครี มีทั้งที่เขียนด้านหน้า เช่น อิ เขียนด้านหลัง เช่น อา อี เขียนด้านบน เช่น เอ และเขียนด้านล่าง เช่น อุ หรือ อู นอกจากนี้ยังมีแบบเขียนสองตำแหน่ง เช่น ไอ โอ และเอา ที่เขียนทั้งบนและหลังพยัญชนะ
เครื่องหมายพิเศษ
<font size="+2">ॐ = โอม
อักษรเทวนาครีในคอมพิวเตอร์
สำหรับผู้ใช้วินโดวส์เอ็กซ์พี (Window XP) สามารถอ่านอักษรเทวนาครี หรือพิมพ์ข้อความสั้นๆด้วยโปรแกรม Character Map ฟอนต์ Mangal
กลุ่มอาการคาร์ปัลทันเนล
ปัจจัยเสี่ยงของการเกิดอาการได้แก่โรคอ้วน, การทำงานที่ต้องใช้ข้อมือบ่อย ๆ, การตั้งครรภ์, พันธุกรรม และ โรคไขข้อรูมาตอยด์ นอกจากนี้ยังมีหลักฐานที่อาจเสนอ (tentative evidence) ว่าภาวะไฮโปไทรอยด์อาจเพิ่มความเสี่ยงต่อการเกิดอาการเช่นกัน นอกจากนี้ยังพบว่าโรคเบาหวานมีความเชื่อมโยงที่อ่อนมากกับโรคนี้ และการใช่ยาคุมกำเนิดก็ไม่พบว่ามีส่วนเกี่ยวข้องกับความเสี่ยงเกิดโรคแต่อย่างใด ชนิดของการทำงานที่ใช้ข้อมือมาก เช่น การทำงานบนคอมพิวเตอร์, การทำงานกับเครื่องมือที่มีการสั่น เช่น เครื่องขุดเจาะถนน และการทำงานที่ต้องมีการกำมือแน่น การวินิจฉัยอาการนั้นขึ้นอยู่กับอาการแสดงและการทดสอบทางกายบางประการ นอจกากนี้สามารถยืนยันผลการตรวจสอบได้ด้วยการตรวจอิเล็กโทรไดแอกนอซิส
ในประเทศไทย เมื่อปี 2013 พบว่ามีรายงานผู้ป่วยด้วยอาการนี้อยู่ราว 100,000 กรณีต่อปี ผู้ป่วยส่วนมากเป็นผู้ที่ประกอบอาชีพที่ต้องมีการมัดหนังยาง, แม่บ้าน, คนครัว และพนักงานออฟฟิศ ในขณะที่ราว 5% ของประชากรสหรัฐอเมริกามีอาการนี้ มักเริ่มต้นในวัยผู้ใหญ่ และพบในผู้หญิงมากกว่าผู้ชาย มากถึง 33% ของผู้ป่วยมักมีอาการที่ดีขึ้นเองในเวลาเกือบปี โรคนี้เป็นที่รู้จักและอธิบายอย่างจริงจังในช่วงหลังสงครามโลกครั้งที่สอง
เซบัสทีอัน เคล
เซบัสเตียน วัลเทอร์ เคล (Sebastian Walter Kehl) เกิดวันที่ 13 กุมภาพันธ์ ค.ศ. 1980 เป็นนักฟุตบอลชาวเยอรมัน ปัจจุบันเล่นให้กับโบรุสซีอาดอร์ทมุนท์ ในบุนเดิสลีกา ลีกฟุตบอลสูงสุดของประเทศเยอรมนี โดยเล่นในตำแหน่งกองกลางแบบแนวรับ และเคลยังเป็นกัปตันทีมของโบรุสซีอาดอร์ทมุนท์คนปัจจุบัน
เคลเคยรับใช้ทีมชาติเยอรมนีตั้งแต่ปี ค.ศ. 2001 แต่มาเลิกเล่นในปี ค.ศ. 2006
ไอรอนแมน
ไอรอนแมน (Iron Man) เป็นตัวละครของมาร์เวลคอมิกส์ รู้จักกันในนามนักรบใส่เกราะซึ่งมักจะใส่เกราะ แดง-เหลือง เป็นชุดประจำตัวอยู่เสมอ เขาเป็นคนที่ร่ำรวยมาก ในคฤหาสน์มีที่เก็บชุดเกราะมากมายหลายรูปแบบ ซึ่งใช้ในงานที่แตกต่างกัน ไม่ว่าจะออกรบ ไปต่อสู้กับศัตรู หรือไปทำสงคราม ไอรอนแมนปรากฏตัวใน อเวนเจอร์ ซึ่งเป็นที่รวมกลุ่มคนที่เป็นซูเปอร์ฮีโร่
นอกจากในการ์ตูนแล้ว ไอรอนแมนยังเป็นหนึ่งในซูเปอร์ฮีโรที่ออกเฉิดฉายบนจอเงินในภาพยนตร์หลายเรื่อง ด้วยฝีมือการแสดงของรอเบิร์ต ดาวนีย์ จูเนียร์ ทำให้ตัวละครไอรอนแมนมีชีวิตขึ้นบอจอภาพยนตร์ได้ ไอรอนแมนปรากฏตัวในภาพยนตร์ของตัวเอง (มหาประลัยคนเกราะเหล็ก ,มหาประลัยคนเกราะเหล็ก 2 ,มหาประลัยคนเกราะเหล็ก 3) รวมถึงภาพยนตร์ที่รวมพลซูเปอร์ฮีโรหลายคนเอาไว้ (ดิ อเวนเจอร์ส, อเวนเจอร์ส: มหาศึกอัลตรอนถล่มโลก, อเวนเจอร์ส: มหาสงครามล้างจักรวาล, อเวนเจอร์ส: เผด็จศึก) และอื่นๆ (กัปตันอเมริกา: ศึกฮีโร่ระห่ำโลก, สไปเดอร์แมน: โฮมคัมมิ่ง)
แนวคิดการสร้าง
หลังจากที่สแตน ลี สร้างจักรวาลมาร์เวลเป็นปึกแผ่นผ่านตัวละครอย่างแฟนตาสติก โฟร์, ธอร์, ฮัลค์ และสไปเดอร์เมน เขาก็ยังไม่หยุดคิดที่จะสร้างตัวละครใหม่ ๆ ออกมา คราวนี้สิ่งที่เขาคิดคือ "อัศวินในชุดเกราะแวววาว" ลีเล่าว่า "การ์ตูนซูเปอร์ฮีโรของเราขายดีแล้ว ผมก็เป็นคนกินเงินเดือน" เจ้านายบอกว่า "การ์ตูนซูเปอร์ฮีโรมาทำเพิ่มกันเถอะ" ลีก็ต้องเอาด้วย "แต่เราจะทำให้ต่างออกไปจากเดิมยังไงดีละ" หลายๆทฤษฎีบอกว่าลีได้ไอเดียมาจากหุ่นยนต์ในหนังเกรด B ที่ฉายกันอยู่ในยุค 60 แต่ลียืนยันว่าเขาได้ไอเดียมาจาก "คนที่ใส่ชุดเกราะที่ทำให้เกิดพลังพิเศษแบบอัศวินของกษัตริย์อาเธอร์ ที่มีเกราะวิเศษ ผมไม่ได้คิดถึง. หุ่นยนต์อะไรนั่น แต่คิดถึงชายในศตวรรษที่ 20 ที่สวมเกราะแล้วกลายเป็นซูเปอร์ฮีโร"
ชุดแรก
ไอรอนแมนปรากฏตัวครั้งแรกในหนังสือการ์ตูน Tales of Suspense #39 (มีนาคม 1963) ในชื่อตอน "Iron Man is Born!" และเป็นตัวละครหลักในการ์ตูนหัวนี้จนถึงเล่มที่ 99 (มีนาคม 1968) การ์ตูนหัวนี้ก็ถูกปิดตัวลง หลังจากนั้นไอรอนแมนก็ไปมีบทบาทในการ์ตูนเล่มเดียวจบ Iron Man and Sub-Mariner (เมษายน 1968) ก่อนที่จะมีชุดเป็นของตัวเองในชื่อ The Invincible Iron Man #1 (พฤกษภาคม 1968) หลังจากแจ็ค เคอร์บี้เลิกวาดไอรอนแมน จอร์จ ทัสก้าก็เข้ามารับผิดชอบเรื่องภาพแทนตั้งแต่เล่มที่ 5 ขึ้นไป
หลังจากเล่มที่ 116 นักเขียนเดวิด มิดเชลลินี่ นักลงหมึกบ็อบ เลย์ตัน นักเขียนจอห์น โรมิตาร์ จูเนียร์ เข้ามารับผิดชอบการ์ตูนเรื่องนี้แทน ทีมงานนี้สร้างเรื่องราวสำคัญที่ไอรอนแมนต้องเผชิญมากมาย ทั้งปัญหาเรื่องแอลกอฮอล์ (Demon in Bottle) และสร้างตัวละครที่จะมีบทบาทสำคัญในอนาคตมากมายเช่นเบธานี่ เคบ เลขาคนสำคัญของโทนี่ เจมส์ โรดส์ที่ภายหลังจะกลายเป็นซูเปอร์ฮีโรนาม"วอร์แมชชีน" การสร้างคู่แข่งทางธุริกจให้โทนี่จัสติน แฮมเมอร์ รวมทั้งการที่นำไอรอนแมนไปปะทะกับด็อกเตอร์ดูม และออกแบบชุดเกราะเฉพาะกิจหลายรูปแบบให้ไอรอนแมนมากมาย ทีมงานนี้ทำงานกับชุด The Invincible Iron Man จนถึงเล่มที่ 154 (มกราคม 1982)
หลังจากที่ทีมงานเก่าแยกทางจากชุดนี้ Marvel Comics จึงว่าจ้างเดนนิส โอนีลมาเขียนเรื่องให้การ์ตูนชุดนี้ต่อ ส่วนมากเรื่องที่เดนนิสเขียนให้โทนี่พบเจอกับปัญหาแอลกอฮอล์เป็นหลัก เอาเจมส์ โรดส์มารับบทไอรอนแมนแทนโทนี่นานถึง 2 ปีตามเวลาตีพิมพ์ในชีวิตจริง ก่อนที่โทนี่จะกลับมาในเล่มที่ 200 (พฤศจิกายน 1985) ก่อนที่ Marvel Comics จะหันมาใช้งานทีมงานเก่าอีกครั้ง (มิดเชลลินี่และเลย์ตัน) ตั้งแต่เล่มที่ 215 ขึ้นไป (กุมภาพันธ์ 1987) ทั้งคู่เริ่มสร้างเรื่องราวสำคัญให้ไอรอนแมนต้องเผชิญอีกรอบในเรื่องราว Armor Wars ตั้งแต่เล่มที่ 225 (ธันวาคม 1987) ไปจนถึงเล่มที่ 231 (มิถุนายน 1988) และเขียนบทบาทของไอรอนแมนในอีเวนท์ใหญ่ Operation Galactic Storm ที่โทนี่ต้องไปพัวพันกับสงครามระหว่างพวกครีกับสครัลล์
ชุดต่อมา
เมื่อ The Invincible Iron Man เดินทางมาถึงจุดสิ้นสุดในเล่มที่ 332 (กันยายน 1996) ไอรอนแมนกลับมาอีกครั้งในชุดที่สองโดยทีมงานใหม่ (จีม ลี, สก็อตต์ ล็อบเดลล์, เจบ ลอเบลล์, ไวลส์ พอร์ตาซิโอ้, ไรอัน เบนจามิน) มีความยาว 13 เล่ม (พฤศจิกายน 1996 - พฤศจิกายน 1997) ก่อนจะเริ่มต้นชุดใหม่เป็นชุดที่ 3 โดยที่ 25 เล่มแรกเขียนเรื่องโดยเคิร์ท บูลเสก ก่อนที่จะได้โรเจอร์ สเติร์นมาช่วยเสรมิเรื่อง ชุดที่ 3 เป็นความยาว 89 เล่ม (กุมภาพันธ์ 1998 - ธันวาคม 2004) ก่อนที่จะได้วอร์เร็น เอลลิสมาเขียนชุดที่ 4 ในเรื่องราวที่เป็นตำนานของไอรอนแมนมานาน Extremist ได้อดิ กรานอฟมาวาดภาพให้ มีความยาว 35 เล่ม (มกราคม 2005 - ธันวาคม 2004) หลังจากจบชุดที่ 4 ไอรอนแมนกลับมาในชุดที่ 5 อีกครั้ง เขียนเรื่องโดยแม็ต แฟร็คชั่น เดินเรื่องด้วยความยาว 61 เล่ม (กรกฎาคม 2008 - ธันวาคม 2012)
เมื่อเข้าสู่ยุค Marvel NOW! ไอรอนแมนก็เริ่มต้นชุดใหม่เหมือนตัวละครอื่นๆ และเริ่มนับที่เลข 1 ใหม่อีกครั้งนึง เขียนเรื่องโดยคาเรน กิลเลียน โทนี่หันมาใส่ชุดเกราะสีดำ-ทองแทน ว่าด้วยการที่โทนี่ต้องเผชิญหน้ากับสิ่งใหม่ๆที่เขาไม่เคยพบเจอมาก่อน คาเรนนำไอรอนแมนไปสู่ห้วงอวกาศ ไขปริศนาเรื่องตระกูลสตาร์ค และการต่อสู้กับเจ้าแห่งความมืดอย่างมาเลคิธ คาเรนอยู่กับไอรอนแมนมาถึง 29 เล่ม (มกราคม 2013 - มิถุนายน 2014) คาเรนลาจากไอรอนแมนไปหลังจากเล่มที่ 28 จบ ไอรอนแมนเริ่มต้นชุดใหม่ในหัวเรื่อง Superior Iron Man โดยจะเริ่มต้นเดือนพฤศจิกายนปี 2014 ว่าถึงการเปลี่ยนแปลงของตัวโทนี่เอง เขาจะกลายเป็นคนที่มีความทะเยอทะยาน และความฉลาดแกมโกงมากขึ้น เขาจะมีวิสัยทัศน์ใหม่ๆเกี่ยวกับโลกใบนี้ รวมไปถึงจุดยืนของเขาจะเปลี่ยนแปลงไปเป็นการปกป้องมากขึ้น ซึ่งมันอาจจะดูย้อนแย้งแต่ก็ตามนั้น เขาจะเน้นในสิ่งที่ปกป้องได้ เขียนเรื่องโดยทอม เทย์เลอร์ และภาพโดยไยล์ดิเรย์ ซินาร์
จุดเริ่มต้น
แอนโทนี่ เอ็ดวาร์ด “โทนี่” สตาร์ค มหาเศรษฐีหนุ่มนักประดิษฐ์เพลย์บอยสุดเก่ง พ่อค้าอาวุธสงครามที่ออกแบบอาวุธให้กองทัพสหรัฐใช้ต่อสู้กับพวกกองโจรเวียตกง แต่เมื่อเขาไปเยือนสมรภูมินี้ เขาตกเป็นเหยื่อกับระเบิดและมีสะเก็ดชิ้นหนึ่งฝังใกล้หัวใจและถูกหัวหน้ากองโจร วอง-ชู จับตัวไป เขาบังคับให้สตาร์คสร้างอาวุธจรวดมหาประลัยให้แล้วจะรักษาสตาร์คให้ แต่สตาร์คกับเพื่อนร่วมคุมขังยินเซนร่วมมือกันสร้างชุดเกราะช่วยยืดอายุสตาร์ค และหลบหนีได้ เพราะมันจะทำให้เขาแข็งแกร่ง เร็วกว่าธรรมดา แต่แล้วยินเซนกลับต้องสละชีวิตเพื่อถ่วงเวลาให้สตาร์คชาร์จพลังงานชุดเกราะ ด้วยความแค้นเขาจึงทำลายฐานทัพของวอง-ชูจนหมดสิ้นและหนีกลับสหรัฐได้ แต่เขาต้องใส่เกราะตลอดชีวิตเพื่อป้องกันสะเก็ดระเบิดในร่างกาย ไม่เพียงแต่ต้องใส่เกราะ โทนี่ยังคงต้องชาร์จพลังงานมันตลอดเวลา ไม่งั้นพอพลังงานหมดเขาจะตาย
เขาได้ปรับปรุงและเปลี่ยนแปลงเกราะของเขา (ซึ่งจะเป็นสิ่งที่เขาทำไปตลอด) การเปลี่ยนแปลงครั้งนี้จะเรียกว่าไมเนอร์ เชนจ์ (Minor Change) เพราะโครงสร้างรูปร่างเหมือนเดิมแต่เปลี่ยนสีจากสีเทาเป็นสีทอง และเป็นที่มาของฉายาโกลเด้น อเวนเจอร์ (Golden Avenger) ที่เปลี่ยนเพราะสีเทามันดูน่ากลัวไปและพัฒนาให้มันเก็บใส่กระเป๋าได้! และยังติดตั้งอุปกรณ์มากมาย
หลังจากโทนี่สตาร์คได้ใช้ชีวิตในฐานะไอรอน แมน สตาร์คมีผู้ช่วยชื่อ "เป็ปเปอร์ พ็อต" และคนขับรถส่วนตัวของสตาร์ค "แฮปปี้ โฮแกน" ซึ่งเป็นอดีตนักมวย สตาร์คได้บอกว่าไอรอน แมนเป็นบอดี้การ์ดส่วนตัวของเขา เพื่อปกปิดตัวจริง สตาร์คได้ไปร่วมทีมกับ ดิ อเวนเจอร์ และได้ปรับปรุงชุดเกราะให้ทันสมัยขึ้น เป็นชุดเกราะสีแดง-ทอง หรือไอรอน แมน MK III (Classic Armor) และได้ปะทะกับศัตรูต่างๆมากมาย เช่น คริมสัน ไดนาโม, แมนดาริน, เมลเตอร์
สตาร์คได้พบกับสิ่งต่างๆมากมาย และได้พบกับหน่วย S.H.I.E.L.D (Strategic Homeland Intervention, Enforcement and Logistics Division) หรือแปลได้ไทยว่า กองงานยุทธวิธีจัดระเบียบกำลังพิเศษแห่งมาตุภูมิ โทนี่คอยสร้างอุปกรณ์และอาวุธต่างๆ ให้กับหน่วย S.H.I.E.L.D และฮีโรคนอื่นมากมาย โทนี่ได้เปิดเผยต่อสาธารณะเรื่องหัวใจของเขา กับการปรากฏตัวของกลุมมาเฟีย แม็กเจีย และสาวร้าย วิธนี่ย์ ฟรอสท์ กลุ่มแม็กเจียได้คอยจำหน่ายอาวุธให้เหล่าวายร้ายต่างๆ และเรื่องที่สตาร์คถูกแทนที่โดยตัวปลอมซึ่งก็คือหุ่นกลหรือ LMD (Life Model Decoy) ที่เกิดอุบัติเหตุทำให้มันคิดว่ามันคือสตาร์คจริงๆ สตาร์คจึงต้องต่อสู้กับหุ่นจำลองของเขา และทำลายมันลง
สู่โลกที่เปลี่ยนแปลง
ในช่วงเดียวกันนั้นเอง จัสติน แฮมเมอร์ คู่แข่งทางธุรกิจของโทนี่ ได้จ้างเหล่าร้ายให้ไปทำร้ายโทนี่ ยิ่งไปกว่านั้นชุดเกราะไอรอนแมนยังถูกขโมยไปใช้สังหารนักการทูตคนหนึ่ง แม้ว่าไอรอนแมนจะไม่เป็นที่สงสัยในทันที แต่โทนี่ก็ถูกบังคับให้นำชุดเกราะเข้ามอบต่อเจ้าหน้าที่รัฐ แต่ในที่สุดแล้วโทนี่และเจมส์ก็สืบหาความจริงผู้ที่บงการอยู่เบื้องหลังได้ แต่ก็ใช่ว่าจัสตินจะเลิกตอแยโทนี่ และด้วยความช่วยเหลือจาก เบธานี่ เคบ เพื่อนและผู้ช่วยของเขา (ซึ่งกลายเป็นแฟนสาวของเขาในเวลาต่อมา) ทำให้โทนี่ฝ่าวิกฤติมากมายพร้อมทั้งยังเลิกเหล้าได้เป็นผลสำเร็จ แม้จะผ่านพ้นมรสุมชีวิตมาได้ ก็ใช่ว่าชีวิตจะเรียบง่ายขึ้น ทว่ากลับซับซ้อนยิ่งขึ้นกับการมาถึง ด๊อกเตอร์ดูม ซึ่งมีตัวร้ายฉวยโอกาสส่งทั้งสองกลับไปยังยุคของกษัตริย์อาเธอร์ โดยไอรอนแมนต้องทำทุกวิถีทางเพื่อขัดขวางแผนการร้ายของด็อกเตอร์ดูมก่อนที่ทั้งคู่จะกลับมายังยุคเดิม
เมื่อทุกๆอย่างเกือบจะลงตัวเมื่อเขาสามารถเอาชนะโรคติดสุราเรื้องรังแต่เขาต้องพบกับ โอบาห์ไดอาห์ สเตน คู่แข่งทางการค้าของโทนี่ (ในหนังเขาเปรียบเสมือนลุงของโทนี่ เพราะเขาเป็นเพื่อนกับพ่อของโทนี่) เขาใช้วิธีสกปรกเล่นงานโทนี่ ด้วยการส่งสาวงามอย่างอินดรีส์ มูนิลมาหลอกล่อให้เขาหลงรัก ก่อนที่จะสลัดเขาทิ้ง และจ้างศัตรูที่ร้ายกาจอย่าง Magma เข้าโจมตีบริษัท ทำให้เขา รวย เครียด กินเหล้า อีกครั้งจนเขากลับมาเป็นโรคติดสุราเรื้อรังจนบอร์ดบริหารต้องลงมติถอดโทนี่ ออกจากบริษัทแต่ถึงกระนั้นโทนี่ก็ยังฝากให้เพื่อนสนิทอย่าง เจมส์ โรดส์ เป็นผู้ที่สวมชุด ไอรอน แมน แทน หลังจากที่สตาร์คตกต่ำมานาน เขาได้ช่วยทำคลอดหญิงท้องแก่ในตรอกที่เต็มไปด้วยหิมะ เขาก็คิดได้ และตั้งใจจะสร้างชีวิตใหม่ เขาย้ายไปซิลิคอน วาเล่ย์พร้อมกับโรดส์ และพี่น้องไคมเทมเนสตร้า ก่อตั้งบริษัท Circuits Maximus และค้นพบว่าโรดส์ค่อยๆ ก้าวร้าว ดุดันและหวาดระแวงขึ้นเรื่อยๆ เนื่องจากชุดไอรอนแมนนั้นไม่ได้ถูกออกแบบให้มีคลื่นสมองตรงกับเขาเขา จนในที่สุดเจมส์บันดาลโทสะออกอาละวาด ทำให้โทนี่ต้องสร้างชุดเกราะ MK VI หรือ Recovery Armor ที่มีรูปร่างคล้ายคลึงกับ MK I และต่อสู้กับโรดส์ ก่อนที่จะปรับความเข้าใจกัน อีกด้านหนึ่ง สเตนได้บุกโจมตี Circuits Maximus ทำให้โรดส์พิการชั่วคราว สเตนได้สร้างชุดเกราะ ไอรอน มองเกอร์ เพื่อจัดการสตาร์ค โทนี่จึงสร้างเกราะ MK VIII หรือ Silver Centurion ขึ้น ต่อสู้กับไอรอน มองเกอร์ และเอาชนะไปได้
การตายและการคืนชีพ return
ไอรอนแมน ได้ไปเป็นส่วนหนึ่งของ Operation Galactic Storm ซึ่งเป็นสงครามระหว่าง 2 เผ่าพันธุ์ คือ ครี และ ชี-อะห์ และส่งผลต่อโลก เหล่าอเวนเจอร์ จึงต้องไปแก้ไขเรื่องนี้ พวกเขาได้เจอตัวการคือ Supreme Intelligence ซึ่งเป็นหัวหน้าเผ่าครี กัปตันอเมริกามีความเห็นว่าไม่ควรฆ่าสิ่งมีชีวิตโดยเปล่าประโยชน์ แต่ไอรอนแมน กลับคิดว่าต้องฆ่า Supreme Intelligence เพื่อหยุดเรื่องนี้ให้เร็วที่สุด ท้ายที่สุดเหล่าอเวนเจอร์จึงตัดสินใจจะจัดการ Supreme Intelligence และจบสงครามลง
หลังจากนั้น สภาพร่างกายของโทนี่ก็อยู่ในสภาพย่ำแย่ เขาพบว่าการเชื่อมต่อกับชุดเกราะก่อให้เกิดความเสียหายต่อระบบประสาทของเขาอย่างไม่อาจหลีกเลี่ยง อีกทั้งอาการก็ดูจะเลวร้ายลงจากการบาดเจ็บที่ไขสันหลังจนทำให้เขาเป็นอัมพาต เขาจึงต้องฝังชิพไว้เพื่อให้สามารถควบคุมการเคลื่อนไหวได้ แต่ไม่นานอาการก็ทรุดหนักลงอีกจนเขาต้องสร้างผิวหนังสังเคาะห์ที่มีการสร้างวงจรเส้นประสาทเทียมขึ้นมาเพื่อช่วยด้วยอีกแรง ด้วยสภาพร่างกายอันทรุดโทรมทำให้โทนี่ควบคุมการเคลื่อนไหวของเกราะไอรอนแมนผ่านทางรีโมตแทนการสวมชุด แต่เมื่อต่อกรกับศัตรูบางตัวอย่าง มาสเตอร์ ออฟ ไซแลนช์ เขาก็พบว่าแค่การควบคุมผ่านรีโมตนั้นยังไม่เพียงพอ โทนี่จึงออกแบบชุดเกราะสำหรับสู้รบที่ติดตั้งอาวุธหนักมากขึ้น ซึ่งภายหลังรู้จักกันในชื่อ "ชุดเกราะวอร์แมชชีน " และด้วยอาการที่ทรุดอย่างสุดๆ ทำให้เขาสร้างเรื่องความตายของเขาขึ้นมาเพื่อปลีกตัวไปรักษา ก่อนจะมอบหมายให้เจมส์เป็นผู้ดำเนินกิจการ บริษัทสตาร์คเอ็นเตอร์ไพร์ส และมอบชุดเกราะวอร์แมชชีนให้เขาช่วยสานงานของไอรอนแมนต่อ จนเมื่อโทนี่ได้รับการฟื้นฟูเต็มรูปแบบด้วยการใช้ชิพตั้งระบบร่างกายใหม่ทั้งหมด เขาจึงกลับมาสานต่อบทบาทไอรอน แมนอีกครั้ง แต่เมื่อเจมส์พบว่าโทนี่นั้นหลอกใช้เขาด้วยการเอาเรื่องความตายมาโกหก เขาก็หัวเสียจนขอแยกทาง โดยเจมส์ยังคงใช้ชุดเกราะวอร์แมชชีนต่อสู้กับเหล่าร้าย
สตารฺบัควัยหนุ่ม
อุปนิสัยของสตาร์คเริ่มแปลกไป แบบที่ตัวเองก็ยังไม่เข้าใจ ก่อนที่จะพบว่าถูกควบคุมโดย อิมมอร์ตัส เพื่อหยุดยั้งสตาร์ค เหล่าอเวนเจอร์จึงไปนำสตาร์คหนุ่มจากอีกห้วงเวลานึงมา และขโมยเกราะไอรอน แมนต่อสู้กับ สตาร์คที่แก่กว่า ผลการต่อสู้ทำให้สตาร์คแก่รู้สึกตัว และสละชีวิตตัวเองเข้าจัดการกับ อิมมอร์ตัส และทิ้งให้สตาร์คหนุ่มทำหน้าที่แทน
ต่อมาจะเป็นเนื้อเรื่องของสตาร์คหนุ่มที่ต้องเรียนมหาวิทยาลัย, จีบสาว และต่อสู้เพื่อควบคุม สตาร์ค เอนเตอร์ไพรส์ แต่เมื่อ ออนสลอจท์ วายร้ายที่เกิดจากด้านมืดของ ชาร์ล เซเวียร์ หลอมรวมกับ แม็กนีโต้ และลงเอยที่เหล่าฮีโรหายไปพร้อมกับออนสลอจท์
ฮีโรรีบอร์น reborn
หลังจาก สตาร์คหายไปพร้อมกับออนสลอจท์ เพื่อรักษาชีวิตของเหล่าฮีโรไว้ แฟรงคลิน ริชาร์ด ได้สร้าง จักรวาลย่อยขึ้นมาในแบบที่เขารู้จักเพื่อรักษาพวกเขาไว้ ในโลกนี้สตาร์คกลับมาเป็นผู้ใหญ่ ในโลกนี้เขาไม่ใช้นักธุรกิจที่ทุกคนรัก แต่เป็นไอ้ตัวแสบ เขาเพิ่งพ้นผิดจากข้อหาทำอินไซด์เทรด และขโมยข้อมูล ระหว่างไปชมการสาธิตชุดเกราะสงครามที่มีชื่อว่า โฟรมีเธียม สตาร์คเกิดความขัดแย้งกับเป็ปเปอร์จนไล่เธอออกจากการเป็นผู้ช่วยส่วนตัวเขา ในโลกนี้บรู๊ซ แบนเนอร์ทำการค้นคว้ารังสีแกมม่าให้สตาร์ค และกลายเป็นฮัลค์เพื่อปกป้องการระเบิดของระเบิดแกมม่าที่ถูกพวก ไฮครา โจรกรรม และในการเผชิญหน้ากับฮัลค์ โทนี่ได้รับบาดเจ็บที่หัวใจ จึงต้องใช้เกราะ โฟรมีเธียม เพื่อรักษาชีวิตเพื่อต่อสู้กับฮัลค์ หลังจากนั้นเขาก็ไปต่อสู้กับ ลิฟวิ่ง เลเซอร์ และเข้าร่วมกับอเวนเจอร์ หลังจากนั้นเหล่าฮีโรก็กลับมาสู่โลกเดิม และเริ่มต้นเนื้อเรื่องของตัวเองใหม่
เปิดเผยตัวตน
ขณะที่สตาร์คกำลังต่อสู้กับวิปแลช ชุดเกราะเกิดมีชีวิตขึ้นมาเพราะสายฟ้าของวิปแลชทำให้ฟังก์ชันชุดเกราะรวน ตอนแรกมันก็คอยเป็นบอดี้การ์ดติดตามสตาร์คและมันได้เรียนรู้ความรู้สึกนึกคิดจนมันคิดที่จะแทนที่สตาร์ค งานนี้จึงต้องมีการปะทะกัน แต่สุดท้ายชุดเกราะก็สละหัวใจให้สตาร์ค ขณะที่สตาร์คกำลังหัวใจวายขณะต่อสู้
เมื่อโทนี่ค้นพบว่า รัฐบาลเคยเอาอาวุธเขาไปใช้ และนำไปใช้อย่างผิดกฎหมาย โทนี่จึงเปิดเผยตัวตนว่าตนคือไอรอนแมน เขาได้รับแต่งตั้งให้เป็นปลัดกระทรวงกลาโหม เพื่อควบคุมรัฐบาลไม่ให้นำอาวุธของเขาไปใช้อย่างผิดกฎหมาย
อเวนเจอร์สลายตัว
โทนี่ สตาร์คและเหล่าอเวนเจอร์ ได้พบกับวิกฤิตอีกครั้ง เมื่อหนึ่งในอเวนเจอร์ สการ์เล็ต วิช เกิดจำเรื่องลูกของตัวเองได้ ที่เธอแต่งงานกับวิชั่นและมีลูก ซึ่งความจริงเป็นสิ่งที่เวทมนตร์สร้างลวงขึ้นมาเท่านั้น เธอจึงคลุ้มคลั่ง และคิดจะแก้แค้น ซึ่งทำให้สตาร์คเกิดอาการมึนเมาและขู่จะฆ่าทูตของลัตวีเรียต่อหน้าสหประชาชาติ, สก็อต แลงตาย, อเวนเจอร์ แมนชั่นพัง และโดนอัลตรอนบุก, ชี-ฮัลค์ คลุ้มคลั่งจนทำลายวิชั่นไป, โลกโดนกองทัพครีบุก ส่งผล ให้ฮอว์คอายตาย ก่อนที่ดร.สเตรนจ์ จะโผล่มาและอธิบายว่าเป็นฝีมือของสการ์เล็ต วิช แต่ก่อนที่จะได้ทำอะไร แม็กนีโต้ผู้เป็นพ่อก็มารับตัวเธอไป เหล่าอเวนเจอร์ก็ไม่อยากมีใครทำงานนี้อีกแล้ว จึงประกาศยุบทีมอย่างเป็นทางการ
เอ็กซ์ตรีมมิส
ขณะที่โทนี่กำลังต่อสู้อยู่กับ เมาเลน กตาร์คโดนโจมตีจนบาดเจ็บสาหัส เขาจึงตัดสินใจฉีดไวรัสเอ็กซ์ตรีมมิสใส่ตัว เพื่อรักษาชีวิต ซึ่งเป็นไวรัสชนิดเดียวกับ เมาเลน ฉีดให้ตัวเอง ไวรัสเอ็กซ์ตรีมมิสเปลี่ยนแปลงสตาร์คเป็นกึ่งมนุษย์-กึ่งจักรกล สามารถเก็บชุดเกราะไว้ในร่างกายได้ และสามารถเชื่อมต่อกับเทคโนโลยีทั่วโลก และรักษาตัวเองได้ เขาได้ใส่ชุดใหม่ "เอ็กซ์ตรีมมิส" สตาร์คที่ได้พลังจากไวรัสนั้นได้รักษาตัวเอง และกลับไปจัดการเมาเลนอีกครั้ง จบด้วยการที่เมาเลนเสียชีวิตลง
สงครามกลางเมือง
เหตุการณ์ทั้งหมดเกิดขึ้นจากรายการโทรทัศน์แนวเรียลลิตี้โชว์แห่งหนึ่งที่จับเอาเหล่าฮีโรวัยรุ่นไฟแรง New Warrior มาเป็นจุดขาย โดยติดตามปฏิบัติการล่าวายร้ายที่ชื่อไนโตร แต่เหตุการณ์ไม่คาดฝันก็เกิดขึ้นเมื่อไนโตรดันชิงระเบิดตัวเองด้วยพลังพิเศษของเค้า ทำให้เหล่าฮีโร เด็กนักเรียนในแถบนั้น รวมทั้งประชาชนคนอื่นๆบาดเจ็บและเสียชีวิตกันเป็นจำนวนมาก แน่นอนว่าเหตุการณ์ทั้งหมดถูกถ่ายทอดออกอากาศ ทำให้ประชาชนชาวอเมริกันไม่พอใจ เกิดกระแสแอนตี้ว่าพวกฮีโรนั่นแหละที่เป็นคนฆ่าเด็กๆ
เหตุการณ์ครั้งนี้ทำให้เหล่าฮีโรมารวมตัวกันเพื่อหาทางออก จนเกิดเป็นแนวคิดให้มี “กฎหมายลงทะเบียนฮีโร” คือให้ฮีโรทุกคนระบุตัวตนที่แท้จริงของตัวเองเพื่อความโปร่งใส แน่นอนว่าแนวคิดนี้ทำให้ฮีโรที่ปกปิดตัวตนจริงไม่พอใจ รวมทั้งกัปตันอเมริกาที่ปฏิเสธแนวคิดเพราะเชื่อว่ากฎหมายนี้จะนำพาความแตกแยกมาสู่เหล่าฮีโรด้วยกันเอง จนเกิดการปะทะกับหน่วยรบของชิลด์ ที่พยายามจะลากเอากัปตันไปร่วมประชุมด้วย ซึ่งที่สุดแล้วกัปตันก็หนีจากการตามจับของหน่วยชิลด์ไปได้
ไอรอนแมนที่เชื่อมั่นในกฎหมายนี้ได้นำเหล่าฮีโรที่ลงทะเบียนพร้อมเปิดเผยตัวตน คอยตามจับพวกที่ต่อต้านอย่างกัปตันอเมริกา โดยเกิดการต่อสู้ที่ขยายตัวมายังย่านชุมชนใจกลางนิวยอร์ก กัปตันที่ได้เปรียบอัดชุดไอรอนแมนจนเละจนเกือบจะจัดการได้กลับถูกฝูงชนชาวนิวยอร์กเข้ามาล็อกตัวไว้ไม่ให้ทำร้ายไอรอนแมนระหว่างนั้นทำให้กัปตันคิดได้ว่าทั้งหมดที่เขาดึงดันที่จะต่อสู้ เขาไม่ได้ทำเพื่อประชาชน ไม่ได้ทำเพื่อพวกพ้อง แต่เขากำลังทำทุกอย่างเพื่อตัวของเขาเอง ทำให้กัปตันตัดสินใจยอมแพ้และมอบตัวต่อฝ่ายสนับสนุน และสั่งให้พวกต่อต้านหนีไปให้หมด เป็นอันสิ้นสุดสงครามฮีโร
จากเหตุการณ์นี้ทำให้ฮีโรแกนนำฝ่ายสนับสนุนกฎหมายอย่างไอรอนแมนได้หน้าไปเต็มๆ ในขณะที่แกนนำฝ่ายต่อต้านอย่างกัปตันอเมริกาถูกพาตัวขึ้นศาลท่ามกลางความเกลียดชังจากประชาชนที่เค้าเคยปกป้อง และถูกลอบสังหารที่หน้าศาลในวันเดียวกัน จากการตายของกัปตันอเมริกา ไอรอนแมนจึงทำตามคำขอร้องก่อนตายของเขา ไอรอนแมนมอบตำแหน่งกัปตันของสตีฟให้แก่บัคกี้ เพื่อให้เขาเป็นกัปตันอเมริกาต่อจากสตีฟ
การกลับมาของฮัลค์
อยู่มาวันหนึ่งโทนี่ตัดสินใจว่าฮัลค์เป็นอันตรายต่อมนุษยชาติเกินไปและต้องถูกกำจัดอย่างถาวร อิลูมิเนติจึงมีการรวมตัวกันเพื่อหารือเรื่องดังกล่าว เสียงส่วนใหญ่นั้นเห็นด้วยกับไอรอนแมน และมีการเตรียมแผนการกำจัดฮัคไปจากโลก โดยมีการจัดฉากให้นิค ฟิวรี่ตัวปลอมหลอกให้ฮัลค์ไปทำภารกิจหยุดยั้งการปล่อยจรวด ของ A.I.M. แต่เมื่อเขาไปถึง ฮัลค์กลับพบว่าจรวดดังกล่าวเป็นของชิลด์เอง และขณะนั้นเองจรวดกลับถูกปล่อยและฮัลค์ติดอยู่ข้างใน อิลูมิเนติปรากฏตัวขึ้นและพิพากษาว่าฮัลค์มีความผิดและต้องถูกเนรเทศอย่างถาวร สุดท้ายจรวดดังกล่าวได้ถูกปล่อยออกไปและไปจบลงที่ดาวดวงหนึ่ง เป็นดาวที่ชื่อว่า"สการ์" ฮัลค์ได้กลับมายังโลกอีกครั้งด้วยเป้าหมายที่จะล้างแค้นอิลูมิเนติทุกคน โทนี่จึงสร้างชุดฮัลค์บัสเตอร์ที่แข็งแกร่งที่สุดขึ้นมาไปต่อกรกับฮัลค์ แต่ก็พ่ายแพ้และถูกจับเช่นเดียวกับอิลูมิเนติคนอื่นๆ
ฮัลค์จับเหล่าอิลูมิเนติทั้งสี่ (ไอรอนแมน, มิสเตอร์แฟนตาสติค, แบล็คโบลท์, ดร.สเตรนจ์) มาสู้รบกันเอง ในขณะที่สถานการณ์กำลังเลวร้าย เซนทรี่ก็โผล่ขึ้นมาต่อสู้กับฮัลค์ และทำให้ฮัลค์คืนร่างเป็นแบนเนอร์ได้สำเร็จ เมื่อกลับสู่ร่างมนุษย์ บรูซที่เห็นเพื่อนเก่าตนเองอย่างริค โจนส์ที่ถูกทำร้ายจึงกลายร่างอีกครั้ง โทนี่จึงตั้งเป้าให้ดาวเทียมยิงลำแสงใส่ฮัลค์ ส่งผลให้ฮัลค์คืนร่างเป็นบรูซ แบนเนอร์อีกครั้ง
การบุกรุกของสครัลล์
โทนี่ค้นพบศพของสครัลล์ที่ปลอมตัวเป็นฮีโรหญิงนามอิเล็คตร้า โทนี่จึงเรียกประชุมอิลูมิเนติอีกครั้ง ขณะประชุม แบล็คโบลท์ได้เผยว่าตนคือสครัลล์ที่แทรกซึมมา หลังจากที่อิลูมิเนติเอาชนะสครัลล์ได้ ก็ส่งผลให้พวกเขาแยกย้าย เพราะตอนนี้พวกเขาไม่สามารถเชื่อใจใครได้อีกแล้ว ในการเผชิญหน้ากับสครัลล์ครั้งสุดท้าย นอร์แมน ออสบอร์นฉวยโอกาสสังหารราชินีของพวกสครัลล์ได้ ทางรัฐบาลเห็นว่าโทนี่ไม่สามารถป้องกันการบุกรุกของสครัลล์ได้เลย และยกย่องให้นอร์แมนเป็นวีรบุรุษผู้กอบกู้ ส่งผลให้นอร์แมนมารับตำแหน่งแทนสตาร์ค สั่งยุบหน่วยชิลด์และตั้งหน่วยแฮมเมอร์ขึ้นมาแทน
ยุคแห่งความมืดมน
เอ็กซ์ตรีมมิสของเขาถูกทำลายระหว่างต่อสู้กับสครัลล์ โทนี่อัปโหลดไวรัสเพื่อทำลายข้อมูลในสมองตัวเองเกี่ยวกับข้อมูลของฮีโรหลายๆคนตั้งแต่ที่มีกฎหมายลงทะเบียนฮีโรเพื่อไม่ให้ข้อมูลนี้ตกไปอยู่ในมือของนอร์แมน สมองของโทนี่จึงได้รับความเสียหาย ส่งผลให้เขาอยู่ในอากาโคม่าไปนาน เหล่าเพื่อนๆของเขาพยายามจะ"รีบูท"สมองของเขากลับมา แต่ก็ไม่สำเร็จ จนต้องดึงตัวดร.สเตรจ์มาช่วย โทนี่ได้ตกอยู่ในอาการโคม่าเป็นเวลานาน ในขณะที่นอร์แมนได้นำกองทัพของเขาบุกโจมตีแอสการ์ด โทนี่ก็รีบูทสมองเสร็จสิ้น และใส่เกราะ MK III ไปสมทบพรรคพวกของเขา เพื่อจัดการนอร์แมน และทำลายหน่วยแฮมเมอร์ลงไปได้
เดอะเซอร์เพนท์
เมื่อเทพแห่งความกลัว เซอร์เพนท์คืนชีพขึ้นมา และทำการบุกรุกโลก ด้วยกำลังของเหล่าฮีโรตอนนี้ การเอาชนะเซอร์เพนท์และกองทัพของมันเป็นเรื่องยาก โทนี่จึงดินทางไปสวาทัล์ฟเฮมเพื่อร่วมมือกับเหล่าคนแคระสร้างอาวุธให้เหล่าฮีโรได้ใช้และสวมใส่เพื่อต่อกรกับเซอร์เพนท์ ในการต่อสู้ครั้งสุดท้าย ธอร์สังหารเซอร์เพนท์ลง แต่ก็ได้รับบาดเจ็บจนตายไป โทนี่นำอาวุธที่เขาสร้างร่วมกับเหล่าคนแคระไปหลอมทิ้ง และซ่อมโล่ของกัปตันที่แตกเป็นเสี่ยงๆให้กลับมาเป็นเหมือนเดิม
อเวนเจอร์ปะทะเอ็กซ์เมน
เมื่อค้นพบว่าฟีนิกซ์จะกลับมายังโลกอีกครั้ง อเวนเจอร์จึงคิดจะทำลายมัน แต่เอ็กซ์เม็นเห็นว่ามันน่าจะเป็นประโยชน์แก่การฟื้นฟูเผ่าพันธ์มิวแทนท์ได้ ทั้งสองทีมจึงเกิดการปะทะกัน โดยไอรอนแมนได้สร้างชุดเกราะที่ไม่มีโลหะปะปนอยู่เลยจัดการแม็คนีโต้ลงได้ หลังจากสู้กันเสร็จรอบนึง โทนี่ได้สร้างชุดเกราะขึ้นเพื่อจะทำลายฟีนิกซ์ลง แต่เมื่อโทนี่ใช้ชุดเกราะฟีนิกซ์คิลเลอร์โดยหวังที่จะจัดการฟีนิกซ์ลงซะ สิ่งที่ได้คือทำให้ฟีนิกซ์แยกตัวออกเป็น 5 ส่วน และสิงสมาชิกหลักของเอ็กซ์เม็น ก่อนที่เรื่องจะจบลงโดยที่ไซคลอปส์ครอบครองพลังฟีนิกซ์ไว้เพียงผู้เดียว และเข้าต่อสู้กับทั้งอเวนเจอร์และเอ็กซ์เม็น ลงท้ายด้วยการที่ไซคลอปส์พ่ายแพ้ ทำให้ฟีนิกซ์สูญสลายไปตลอดกาล
ตะลุยอวกาศ
โทนี่สร้างชุดเกราะสำหรับเดินทางนอกโลก ไปเข้าร่วมกับทีมการ์เดี้ยนออฟเดอะกาแล็คซี่ ขณะที่อยู่บนอวกาศ โทนี่ได้ไปพบการดาวดวงหนึ่งที่นับถือฟีนิกซ์เป็นดั่งพระเจ้า โทนี่ถูกจับข้อหาสังหารฟีนิกซ์ แต่โทนี่ก็หนีรอดมาได้ หลังจากนั้นก็ค้นพบกับหุ่นยนต์นาม 451 ที่รู้อะไรเกี่ยวกับเบื้องหลังของครอบครัวสตาร์ค โทนี่ยังค้นพบว่าเขามีพี่น้องชื่ออาร์โน สตาร์ค เขาคือเด็กอัจฉริยะที่ 451 สร้างขึ้น หลังจากที่ฮาวเวิร์ดขอร้องให้เขาช่วยลูกที่อาจจะไม่รอดในท้องของมาเรียไว้ แต่ฮาวเวิร์ดก็คิดว่า 451 อาจจะต้องการใช้ประโยชน์จากเขา เขาจึงคิดหาทางแก้ไว้ก่อน แต่สิ่งที่เขาทำกลับทำให้อาร์โนไม่สามารถอยู่รอดได้หากปราศจากอุปกรณ์การแพทย์ ซึ่งนั่นทำให้ฮาวเวิร์ดและมาเรียเสียใจเป็นอย่างมาก แต่อย่างไรก็ตามพวกเขาต้องเก็บอาร์โนไว้จาก 451 และเก็บมันเป็นความลับ พร้อมกับรับเลี้ยงโทนี่ในฐานะลูกเลี้ยง โดยไม่บอกใครเกี่ยวกับเรื่องของอาร์โน จนกระทั่งโทนี่มาพบเข้า ซึ่งจากการพบกันครั้งนี้ ทำให้สองพี่น้องเริ่มคิดถึงแผนการในการช่วยเหลือโลกใบนี้ต่อไป
ทากายามะ
ทากายามะ (高山 (Takayama)) สามารถหมายถึง
โวรัล
โวรัล (Орал/Oral) หรือ อูรัลสค์ (Ура́льск) เดิมชื่อ ยาอิตสค์ (Я́ицкий; จนถึง ค.ศ. 1775) เป็นเมืองทางภาคตะวันตกเฉียงเหนือของประเทศคาซัคสถาน ตั้งอยู่บริเวณจุดบรรจบระหว่างแม่น้ำยูรัลกับแม่น้ำชาฆันใกล้กับชายแดนประเทศรัสเซีย และเนื่องจากตั้งอยู่ริมฝั่งตะวันตกของแม่น้ำยูรัล ในทางภูมิศาสตร์จึงถือว่าโวรัลเป็นเมืองในทวีปยุโรป
โวรัลเป็นเมืองหลักของแคว้นคาซัคสถานตะวันตก เมืองมีประชากรจำนวน 271,900 คนจากสำมะโน ค.ศ. 2009 และ 194,905 คนจากสำมะโน ค.ศ. 1999 องค์ประกอบทางชาติพันธุ์มีชาวคาซัคและชาวรัสเซียเป็นชนกลุ่มหลัก
โรงเรียนอุดรพิทยานุกูล
โรงเรียนอุดรพิทยานุกูล (อังกฤษ : Udon Pittayanukoon School) เป็นโรงเรียนประจำจังหวัดอุดรธานี ประเภทสหศึกษา ระดับมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษา เขต 20 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ถนนศรีสุข ตรงข้ามสำนักงานปศุสัตว์จังหวัดอุดรธานี บนถนนเส้นเดียวกับโรงเรียนอนุบาลอุดรธานี โรงเรียนสตรีราชินูทิศ และโรงเรียนบ้านหมากแข้ง ด้านหลังติดกับถนนศรีชมชื่น มีชื่อเรียกอย่างย่อว่า อุดรพิทย์ อักษรย่อ อ.พ. หรืออักษรย่อภาษาอังกฤษ UP
ประวัติโรงเรียน
ชื่อ "อุดรพิทยานุกูล" มีปรากฏครั้งแรกในใบบอกมณฑลอุดรที่ 121/1207 ลงวันที่ 9 ตุลาคม ร.ศ.121 ที่พระวงศ์เธอ พระองค์เจ้าวัฒนา ข้าหลวงเทศาภิบาลสำเร็จราชการมณฑลอุดร กราบทูลสมเด็จกรมพระยาดำรงราชานุภาพ เสนาบดีกระทรวงมหาดไทย เรื่องขอถวายพระราชกุศลในการจัดสร้างโรงเรียนหนังสือไทยบ้านหมากแข้ง
ช่วงที่ 1 : จากโรงเรียนหนังสือไทย สู่ โรงเรียนประจำมณฑล
โรงเรียนหนังสือไทยที่แต่เดิมพระเจ้าน้องยาเธอ กรมหลวงประจักษ์ศิลปาคม (ในขณะนั้น) ทรงสร้างไว้นั้นเกิดเพลิงไหม้ การฝึกสอนนักเรียนต้องอาศัยสอนอยู่ที่เรือนพักข้าราชการ พระองค์เจ้าวัฒนาจึงได้โปรดให้พนักงานจัดสร้างโรงเรียนขึ้นที่ด้านเหนือที่ว่าการมณฑลข้างวัดมัชฌิมาวาส เป็นอาคารหนึ่งหลัง ยาว 10 วา 2 ศอก กว้าง 4 วา พื้นกระดาน ฝากระดานมุงแฝก
ครั้นวันที่ 20 กันยายน ร.ศ.121 พระองค์ได้อาราธนาพระสงฆ์ 7 รูป เจริญพระพุทธมนต์ แล้วในวันรุ่งขึ้น ได้เสด็จไปทรงบาตรเป็นการฉลองโรงเรียน โดยพระวงศ์เธอ พระองค์เจ้าวัฒนา ได้ประทานนามโรงเรียนนี้ว่า "โรงเรียนอุดรพิทยานุกูล" และได้เปิดสอนนักเรียน ตั้งแต่วันที่ 21 กันยายน ร.ศ.121 (พุทธศักราช 2445) เป็นต้นมา
ในโอกาสเดียวกัน ข้าราชการ พ่อค้า ราษฎร ได้พร้อมใจกันออกเงินบำรุงอุดหนุนซื้อเครื่องเล่าเรียน วัสดุใช้สอยในโรงเรียน และเป็นค่าจ้างครูสำหรับสอนนักเรียน รวมเงิน 1,146 บาท 24 อัฐ ผู้ที่ออกทรัพย์ได้พร้อมใจกันขอพระราชทานถวายเป็นพระราชกุศลแด่พระบาทสมเด็จพระจุลจอมเกล้าเจ้าอยู่หัว รัชกาลที่ 5 และพระองค์ทรงอนุโมทนาในการกุศลนี้ และได้ประกาศใน[http://www.ratchakitcha.soc.go.th/DATA/PDF/2445/038/739_1.PDF ราชกิจจานุเบกษา เล่ม 19 หน้า 739 ฉบับวันที่ 14 ธันวาคม ร.ศ. 121] นอกจากนี้ ยังปรากฏหลักฐานที่มีการออกทรัพย์และบริจาคทรัพย์เพื่อบำรุงโรงเรียนเรื่อยมา ทั้งใน ร.ศ. 126 ร.ศ. 129 และใน พ.ศ. 2469 เป็นต้น
ช่วงที่ 2 (พ.ศ. 2477 - 2510) : ศรีสุขสุขีแล้ว เพริศแพร้วพิทยา
เวลาล่วงเลยมาจนถึงต้นปีพุทธศักราช 2477 โรงเรียนอุดรพิทยานุกูลได้รับอนุญาตให้เปิดสอนชั้นมัธยมศึกษาปีที่ 7 และ 8 ถือเป็นโรงเรียนแห่งแรกในภาคตะวันออกเฉียงเหนือที่เปิดสอนระดับดังกล่าว ทั้งนี้ ก็โดยการผลักดันของ ม.ล.มานิจ ชุมสาย ศึกษาธิการภาคและครูใหญ่ในขณะนั้น
เมื่อเวลาผ่านไปสถานที่เรียนเริ่มคับแคบจึงได้ย้ายมาอยู่ที่ตั้งปัจจุบันนี้
เมื่อวันที่ 18 กรกฎาคม 2478 มีการสร้างอาคารเรียนหลังแรก เป็นอาคารไม้ใต้ถุนโล่ง ลักษณะเป็นรูปตัวอี สร้างอาคารไม้ 2 ชั้นจำนวน 8 ห้องเรียน โรงฝึกพลศึกษา อาคารห้องสมุด อาคารสังคม และดนตรี หอประชุม และโรงอาหาร (ทั้งหมดนี้รื้อถอนไปหมดแล้วในช่วงต่อมา)
ช่วงที่ 3 (พ.ศ. 2511 - 2520) : สู่ความทันสมัย ก้าวไกลการศึกษา พัฒนาวิชาชีพ
ช่วงนี้โรงเรียนเริ่มใช้หลักสูตรโครงการโรงเรียนมัธยมแบบประสม - Comprehensive School(คมส.) แบบ 1 รุ่นที่ 2 (ปีการศึกษา 2511) ในชั้นมัธยมศึกษาปีที่ 1 ตามโครงการพัฒนาการของกระทรวงศึกษาธิการ ทำให้ได้รับงบประมาณเพื่อก่อสร้างและปรับปรุงอาคารสถานที่ ให้เอื้อต่อการเรียนการสอนทางด้านวิชาชีพ มีการสร้างอาคารเพิ่ม เช่น อาคารวิทยาศาสตร์และห้องสมุด (อาคาร 5 เดิม) อาคารธุรกิจศึกษา (อาคาร 2) โรงฝึกพลศึกษา โรงฝึกงานช่างทั่วไป ช่างเขียนแบบ ช่างไฟฟ้าวิทยุ ช่างยนต์และช่างกล (กลุ่มอาคารโรงฝึกงานในปัจจุบัน) รวมทั้งบ้านพักครูและเจ้าหน้าที่ นอกจากนี้ มีการสร้างห้องสุขาเพิ่มเติม และปรับปรุงรั้วและประตูโรงเรียนอีกด้วย มีการสร้างอาคารเรียน 4 ชั้น 24 ห้องเรียน (อาคาร 4 ในปัจจุบัน) โดยได้ดำเนินการก่อสร้างเป็น 2 ตอน ครึ่งแรกสร้างเสร็จในปี พ.ศ. 2518 ครึ่งหลังสร้างเสร็จในปี พ.ศ. 2520
โดยเฉพาะในปี พ.ศ. 2518 นี้เองโรงเรียนได้รับความกรุณาจากกระทรวงมหาดไทยยกที่ดินบริเวณบ้านพักอัยการพิเศษประจำ เขต 4 เนื้อที่ 6 ไร่ 1 งาน 50 ตารางวา ด้านทิศตะวันตกของโรงเรียน เพื่อขยายบริเวณที่จะปรับปรุงเป็นสนามกีฬาระดับมาตรฐาน จากนั้น ได้ปรับปรุงและสร้างสนามบาสเก็ตบอล อัฒจันทร์เชียร์ และสร้างหลังคาสำหรับทางเดินเชื่อม ระหว่างอาคารเรียนตามลำดับ
ช่วงที่ 4 (พ.ศ. 2521 - 2542) : ยุคแห่งพระกรุณา คุณธรรมนำหน้า วิชาตามหลัง
ได้ดำเนินการสร้างอาคารสหกรณ์โดยได้รับการอนุเคราะห์เงินบริจาคสมทบส่วนหนึ่งจากคณะครู-อาจารย์ และ ผู้ปกครองนักเรีย รวมทั้งอาคารธรรมสถาน หลวงปู่ขาว อนาลโย ซึ่งเป็นอาคารธรรมสถานหลังแรกของประเทศไทยที่สร้างในสถานศึกษาตามนโยบายนำวัดและศาสนาเข้ามาสู่โรงเรียน โดยได้รับพระมหากรุณาธิคุณจากพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีนาถ ทรงพระกรุณาโปรดเกล้าฯพระราชทานแบบแปลนให้แก่ทางโรงเรียน และพระราชทานนามพระพุทธรูปองค์ประธานแห่งธรรมสถานนี้ว่า "พระพุทธศรีอุดรมงคล ทศพลธรรมะประภัสสร"
ในช่วงนี้มีการสร้างอาคาร "รัตนโกสินทร์สมโภช 2525" ขึ้น และได้มีการจัดสร้างสนามหญ้าและสวนหย่อมขนาดใหญ่หน้าอาคารรัตนโกสินทร์สมโภชฯ ในบริเวณอาคารไม้รูปตัว อี ที่ถูกรื้อถอนย้ายไปปลูกสร้างใหม่ (อาคาร 3 ในปัจจุบัน) และได้จัดสร้างอาคารอเนกประสงค์เพื่อใช้ เป็นอาคารห้องสมุดและหอประชุม แล้วเสร็จใน พ.ศ. 2531
ช่วงนี้มีการสร้างอัฒจรรย์ขนาดใหญ่ด้านทิศตะวันตก และติดตั้งหลอดไฟสปอตไลท์รอบสนามฟุตบอล สร้างทางเดินระหว่างอาคารเพิ่มเติม พ.ศ. 2533 ได้งบประมาณก่อสร้างอาคารอาคาร 6 ในปัจจุบัน ตั้งอยู่ทางด้านตะวันออกตามแนวรั้วโรงเรียน ด้านถนนอุดรพิทย์ ท้ายที่สุดของช่วงนี้ ได้ก่อสร้างอาคารศูนย์กีฬาแบบมาตรฐาน ในบริเวณอาคารเกษตรและอาคาร คหกรรมเดิม
ช่วงที่ 5 (พ.ศ. 2543 - ปัจจุบัน) : ศตวรรษแห่งปัญญา อนุสรณ์แห่งประชา อุดรพิทยานุกูล
พ.ศ. 2544 โรงเรียนจัดงานฉลอง "100 ปี อุดรพิทยานุกูล" อย่างยิ่งใหญ่ มีการสร้างอาคารโรงอาหารแห่งที่สอง บริเวณหลังโรงฝึกพลศึกษา
พ.ศ. 2547 ก่อสร้างอาคารเรียนสามชั้น บริเวณสนามเทนนิสด้านทิศเหนือ ให้ชื่อว่า "อาคาร 100 ปี อุดรพิทยานุกูล" โดยศิษย์เก่า ศิษย์ปัจจุบัน ร่วมกันสมทบทุนก่อสร้าง หลังจากนี้ ได้มีการรื้อถอนอาคาร 5 และสร้างอาคารเรียนสามชั้น เป็นอาคารวิทยาศาสตร์ เริ่มใช้ปีการศึกษา 2549 นอกจากนี้ ยังมีการปรับปรุงทางเดินระหว่างอาคาร ถนนทางเข้า-ออกโรงเรียน และสร้างที่จอดรถเพิ่มเติม รวมทั้งปรับปรุงภูมิทัศน์ศาลพระภูมิประจำโรงเรียน
พ.ศ. 2550-2551 ได้ปรับปรุงโรงอาหารใหม่ให้เป็นโรงอาหารสองชั้น ปรับปรุงอัฒจรรย์เชียร์และปะรำพิธีบริเวณสนามฟุตบอลแล้ว และล่าสุด ในปี 2552 ก็ได้จัดสร้างอาคารเรียนหลังใหม่ คืออาคาร 8 (อาคารเฉลิมพระเกียรติ 80 พรรษา) ตั้งอยู่หลังอาคาร 5 ทางประตูด้านทิศตะวันออก บนสระมรกตเดิม เพื่อรองรับจำนวนนักเรียนที่มากขึ้นในปัจจุบัน และสร้างอาคารเพิ่มเติมข้างอาคารอเนกประสงค์ แทนที่ร้านค้าสหกรณ์โรงเรียน เพื่อใช้เป็นสำนักงานของสหกรณ์ออมทรัพย์เสมาธรรมจักร
พ.ศ. 2556 โรงเรียนจัดงานฉลอง "111 ปี อุดรพิทยานุกูล" อย่างยิ่งใหญ่และได้จัดตั้งมูลนิธิ "111ปีอุดรพิทย์เพื่อการศึกษา"ภายใต้การนำของ ฯพณฯ อำนาจ ผการัตน์ อดีตผู้ว่าราชการจังหวัดอุดรธานี นายประยูร ธีระพงษ์ อดีตผู้อำนวยการโรงเรียนอุดรพิทยานุกูล และนายวัชรินทร์ ศรีบุรินทร์ ผู้อำนวยการโรงเรียนอุดรพิทยานุกูลในขณะนั้น
มหากาพย์
มหากาพย์ (epic poetry) คือ วรรณคดีที่เล่าเรื่องราวของวีรบุรุษหรือวัฒนธรรม มักเป็นเรื่องที่เก่าแก่ มีโครงเรื่องซับซ้อนและยาว ตัวละครมากมาย และได้รับการยกย่อง มหากาพย์โดยมากในเอเชีย จะเป็นการแสดงให้เห็นถึงความเชื่อหรือศาสนาของชาตินั้น ๆ
พ.ศ. 2390
พุทธศักราช 2390 ใกล้เคียงกับ
เหตุการณ์
20 สิงหาคม - พระธาตุหล้าหนอง​ ได้ล้มจมลงแม่น้ำโขง​ เนื่องจากน้ำกัดเซาะตลิ่ง
ปู่ย่าตายาย
ปู่ ย่า ตา และ ยาย เป็นบรรพบุรุษรุ่นที่สองในครอบครัว โดยเป็นพ่อหรือแม่ของพ่อหรือแม่ของบุคคลหนึ่ง ได้แก่
กีฬายิงปืนในโอลิมปิกฤดูร้อน 1992
การแข่งขันยิงปืนในโอลิมปิกฤดูร้อน 1992 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ กรกฎาคม -  สิงหาคม พ.ศ. 2535 จัดขึ้นที่สนาม Mollet del Vallès ซึ่งการแข่งขันกีฬายิงปืนครั้งนี้มีการแข่งขันทั้งหมด 13 รายการ คือ ประเภททีมชาย 7 รายการ และประเภททีมหญิง 4 รายการ และประเภทผสม 2 รายการ โดยมีนักกีฬาเข้าร่วมแข่งขัน 407 คน จาก 83 ประเทศ
ปลาซักเกอร์ม้าลาย
ปลาซักเกอร์ม้าลาย (Zebra sucker, Royal sucker, Royal pleco; ) ปลาน้ำจืดขนาดเล็กชนิดหนึ่ง ในวงศ์ปลาซักเกอร์ (Loricariidae) หรือ ปลาเทศบาล ซึ่งเป็นปลาในอันดับปลาหนัง (Siluriformes) มีรูปร่างเหมือนปลาในวงศ์นี้ทั่วไป มีจุดเด่นคือ มีพื้นลำตัวสีขาวสลับกับลายสีดำเข้มดูแลคล้ายม้าลาย จึงเป็นที่มาของชื่อ
มีขนาดลำตัวยาวไม่เกิน 6 นิ้ว มีถิ่นกำเนิดในแม่น้ำซิงกูในลุ่มแม่น้ำอเมซอนในประเทศบราซิล อาศัยอยู่รวมเป็นกลุ่มขนาดเล็กในแหล่งน้ำไหล มีออกซิเจนละลายในน้ำสูง ตัวผู้มีขนาดใหญ่และเพรียวกว่าตัวเมีย ครีบอกทั้งคู่มีเงี่ยงแหลม ตัวเมียท้องอูมกว่า
ปลาซักเกอร์ม้าลายได้รับความนิยมอย่างสูงในฐานะเป็นปลาสวยงาม เนื่องจากมีสีสันที่สวยงามสะดุดตา สามารถที่จะเพาะขยายพันธุ์ได้ในตู้เลี้ยง ในประเทศไทยถือว่าเป็นปลาที่มีราคาแพงมาก เนื่องจากหายากและขยายพันธุ์ยาก โดยมากแล้วผู้เลี้ยงจะนิยมเลี้ยงต่างหากโดยไม่รวมกับปลาประเภทอื่น ยกเว้นปลาในวงศ์ซักเกอร์เหมือนกัน
ปลาซักเกอร์ม้าลาย มีรหัสทางการค้าปลาสวยงามว่า L-46
โลกเวทมนตร์
โลกเวทมนตร์ (Wizarding World) (หรือชื่อเดิม โลกเวทมนตร์ของเจ. เค. โรว์ลิง (J. K. Rowling's Wizarding World)) เป็นสื่อแฟรนไชส์แนวแฟนตาซีและจักรวาลสมมติร่วมที่สร้างจากนวนิยายชุด แฮร์รี่ พอตเตอร์ ของ เจ. เค. โรว์ลิง ตั้งแต่ ค.ศ. 2000 ได้มีการสร้างภาพยนตร์แล้วสิบเอ็ดเรื่อง แบ่งเป็นภาพยนตร์ชุดที่ดัดแปลงจากนวนิยาย แฮร์รี่ พอตเตอร์ แปดเรื่องและภาพยนตร์ชุด สัตว์มหัศจรรย์ สามเรื่อง วอร์เนอร์บราเธอส์ เป็นเจ้าของและจัดจำหน่ายภาพยนตร์ ภาพยนตร์ชุดนี้ทำเงินมากกว่า 9.6 พันล้านดอลลาร์สหรัฐทั่วโลก เป็นแฟรนไชส์ภาพยนตร์ที่ทำเงินสูงสุดอันดับที่สี่ (รองจากจักรวาลภาพยนตร์มาร์เวล, สตาร์ วอร์ส และ สไปเดอร์-แมน)
เดวิด เฮย์แมน และบริษัทของเขา เฮย์เดย์ฟิล์มส์ อำนวยสร้างให้กับภาพยนตร์ทุกเรื่องใน โลกเวทมนตร์ ขณะที่ คริส โคลัมบัส และ มาร์ค แรดคลิฟฟ์ ทำหน้าที่อำนวยการสร้างให้กับ แฮร์รี่ พอตเตอร์กับนักโทษแห่งอัซคาบัน, เดวิด บาร์รอน ทำหน้าที่อำนวยการสร้าง แฮร์รี่ พอตเตอร์กับภาคีนกฟีนิกซ์ จนถึง แฮร์รี่ พอตเตอร์กับเครื่องรางยมทูต ภาค 2 และ โรว์ลิง อำนวยการสร้างให้กับภาพยนตร์สองเรื่องสุดท้ายของ ภาพยนตร์ชุด แฮร์รี่ พอตเตอร์ ภาพยนตร์ชุด สัตว์มหัศจรรย์ ทั้งสองเรื่องนั้นอำนวยการสร้างโดย เฮย์แมน, โรว์ลิง, สตีฟ โคลฟส์ และ ไลโอเนล วิแกรม ภาพยนตร์ได้รับการเขียนบทและกำกับโดยหลายคนและประกอบด้วยนักแสดงนำจำนวนมาก ได้แก่ แดเนียล แรดคลิฟฟ์, รูเพิร์ต กรินต์, เอ็มมา วอตสัน, ทอม เฟลตัน, ไมเคิล แกมบอน, เรล์ฟ ไฟนส์, แอลัน ริกแมน, แมกกี สมิธ, เฮเลนา บอนแฮม คาร์เตอร์, แกรี โอลด์แมน, เอดดี เรดเมน, แคทเธอรีน วอเตอร์สตัน, อลิสัน ซูดอลและแดน ฟอกเลอร์ ส่วน จู๊ด ลอว์และจอห์นนี เดปป์ ยังได้แสดงนำในภาพยนตร์คนละสองเรื่อง นอกจากนี้ยังมีอัลบั้มเพลงประกอบภาพยนตร์วางจำหน่ายด้วย แฟรนไชส์นี้ยังประกอบไปด้วย ละครเวที, สิ่งพิมพ์ดิจิทัล, ค่ายวิดีโอเกมและสวนสนุกธีม โลกเวทมนตร์ของแฮร์รี พอตเตอร์ ที่ยูนิเวอร์แซลพาร์กแอนด์รีสอร์ตทั่วโลก
ภาพยนตร์เรื่องแรกของโลกเวทมนตร์นั้นคือ แฮร์รี่ พอตเตอร์กับศิลาอาถรรพ์ (2001) ซึ่งตามด้วยภาคต่ออีกเจ็ดภาค เริ่มจาก แฮร์รี่ พอตเตอร์กับห้องแห่งความลับ ในปี ค.ศ. 2002 และจบที่ แฮร์รี่ พอตเตอร์กับเครื่องรางยมทูต ภาค 2 ในปี ค.ศ. 2011 ต่อมา ภาพยนตร์ชุด สัตว์มหัศจรรย์ เริ่มจาก สัตว์มหัศจรรย์และถิ่นที่อยู่ (2016) เป็นภาพยนตร์เรื่องแรกที่เป็นภาคแยกและภาคก่อนของภาพยนตร์ชุด แฮร์รี่ พอตเตอร์ ภาพยนตร์ภาคต่อ สัตว์มหัศจรรย์: อาชญากรรมของกรินเดลวัลด์ ฉายเมื่อ ค.ศ. 2018 ภาพยนตร์ภาคที่สาม สัตว์มหัศจรรย์: ความลับของดัมเบิลดอร์ ฉายเมื่อ ค.ศ. 2022 ฮอกวอตส์ เลกาซี วิดีโอเกมแรกที่ดำเนินเรื่องในโลกเวทมนตร์ วางจำหน่ายช่วงต้น ค.ศ. 2023 วอร์เนอร์บราเธอส์ กำลังวางแผนพัฒนาละครชุดทางโทรทัศน์ที่ดำเนินเรื่องใน โลกเวทมนตร์ ให้กับ เอชบีโอแม็กซ์
แฮร์รี่ พอตเตอร์กับศิลาอาถรรพ์ (2001)
แฮร์รี่ พอตเตอร์ เด็กชายอายุสิบเอ็ดปีที่ดูเหมือนเป็นเด็กธรรมดาทั่วไป แต่แท้จริงแล้วเป็นพ่อมดและเป็นผู้รอดชีวิตจากลอร์ดโวลเดอมอร์ รูเบอัส แฮกริดช่วยเหลือแฮร์รี่จากญาติมักเกิลใจร้าย (ตระกูลเดอร์สลีย์) และพาเขาไปยังโรงเรียนคาถาพ่อมดแม่มดและเวทมนตร์ศาสตร์ฮอกวอตส์ เขาและเพื่อนของเขารอน วีสลีย์และเฮอร์ไมโอนี่ เกรนเจอร์ได้เข้าไปพัวพันในความลึกลับของศิลาอาถรรพ์ซึ่งถูกเก็บอยู่ในโรงเรียนแห่งนี้
เมื่อเดือนตุลาคม ค.ศ. 1998 วอร์เนอร์บราเธอส์ ซื้อลิขสิทธิ์ทำภาพยนตร์จากนวนิยายแฟนตาซี แฮร์รี่ พอตเตอร์ สี่เล่มแรก ของ เจ. เค. โรว์ลิง เป็นจำนวนเงินเจ็ดหลัก หลังได้รับการแนะนำจากผู้อำนวยการสร้าง เดวิด เฮย์แมน วอร์เนอร์บราเธอร์ได้สังเกตเห็นถึงความปรารถนาและความคิดของโรว์ลิงเกี่ยวกับภาพยนตร์เมื่อร่างสัญญาของเธอ หนึ่งในข้อตกลงหลักของเธอก็คือพวกเขาต้องถ่ายทำในประเทศอังกฤษกับนักแสดงชาวอังกฤษทั้งหมด ซึ่งวอร์เนอร์บราเธอร์ก็ทำตามข้อตกลงนั้น เมื่อวันที่ 8 สิงหาคม ค.ศ. 2000 นักแสดงที่ไม่เป็นที่รู้จักอย่าง แดเนียล แรดคลิฟฟ์ และนักแสดงหน้าใหม่ รูเพิร์ต กรินต์ และ เอ็มมา วอตสัน ถูกคัดเลือกให้เล่นเป็น แฮร์รี่ พอตเตอร์, รอน วีสลีย์ และ เฮอร์ไมโอนี เกรนเจอร์ ตามลำดับ คริส โคลัมบัส ถูกจ้างให้กำกับภาพยนตร์ที่ดัดแปลงจากหนังสือเล่มแรก แฮร์รี่ พอตเตอร์กับศิลาอาถรรพ์ พร้อมกับ สตีฟ โคลฟส์ ที่ถูกเลือกให้มาเขียนบทภาพยนตร์
การถ่ายทำเริ่มต้นเมื่อวันที่ 29 กันยายน ค.ศ. 2000 ที่ ลิฟส์เดนฟิล์มสตูดิโอ และสิ้นสุดเมื่อวันที่ 23 มีนาคม ค.ศ. 2001 พร้อมกับทำงานขั้นตอนสุดท้ายในเดือนกรกฎาคม มีการถ่ายทำที่ สถานีรถไฟกอร์ทแลนด์ ที่ นอร์ท ยอร์กเชียร์ เมื่อวันที่ 2 ตุลาคม ค.ศ. 2000 วอร์เนอร์บราเธอร์ได้วางแผนที่จะปล่อยภาพยนตร์เรื่องนี้ออกมาในช่วงสุดสัปดาห์หลังวันที่ 4 กรกฎาคม ค.ศ. 2001 ทำให้มีเวลาถ่ายทำสั้นเกินไป ส่งผลให้ผู้กำกับหลายคนถอนตัวออกจากการพิจารณา เนื่องจากข้อจำกัดด้านเวลา วอร์เนอร์บราเธอร์จึ่งได้เลื่อนวันฉายออกไป และ แฮร์รี่ พอตเตอร์กับศิลาอาถรรพ์ จึงได้ฉายเมื่อวันที่ 16 พฤศจิกายน ค.ศ. 2001 ที่สหราชอาณาจักรและสหรัฐ
แฮร์รี่ พอตเตอร์กับห้องแห่งความลับ (2002)
แฮร์รี, รอนและเฮอร์ไมโอนี ได้กลับมาเรียนที่ฮอกวอตส์ในปีที่สอง แต่ห้องความลับที่ซ่อนอยู่ภายในโรงเรียนได้ถูกเปิดออก ทำให้นักเรียนและภูตผีกลายเป็นหินโดยไม่ทราบสาเหตุ พวกเขาแก้ไขปริศนาของห้องและค้นพบทางเข้าเพื่อค้นหาและเอาชนะผู้ร้ายที่แท้จริง
โคลัมบัสและโคลฟส์ กลับมาทำหน้าที่เป็นผู้กำกับและผู้เขียนบทภาพยนตร์อีกครั้ง โดยดัดแปลงจากหนังสือเล่มที่สอง แฮร์รี่ พอตเตอร์กับห้องแห่งความลับ แค่สามวันหลังจากฉายภาพยนตร์เรื่องแรก งานสร้างเริ่มต้นเมื่อวันที่ 19 พฤศจิกายน ค.ศ. 2001 ที่ เซอร์รีย์, อังกฤษ และถ่ายทำต่อเนื่องที่ ไอล์ออฟแมน และอีกหลายที่ในบริเตนใหญ่ หลายฉากในฮอกวอตส์มาจากลิฟส์เดนฟิล์มสตูดิโอ การถ่ายทำสิ้นสุดเมื่อช่วงฤดูร้อนปี ค.ศ. 2002 และใช้เวลาถึงต้นเดือนตุลาคมอยู่ในช่วงหลังการผลิต แฮร์รี่ พอตเตอร์กับห้องแห่งความลับ ฉายรอบปฐมทัศน์ที่สหราชอาณาจักรเมื่อวันที่ 3 พฤศจิกายน ค.ศ. 2002 ก่อนจะฉายเป็นวงกว้างเมื่อวันที่ 15 พฤศจิกายน นับเป็นเวลาหนึ่งปีหลัง ศิลาอาถรรพ์ ออกฉาย
แฮร์รี่ พอตเตอร์กับนักโทษแห่งอัซคาบัน (2004)
เมื่อนักโทษลึกลับ ซิเรียส แบล็ก หลบหนีออกจากคุกอัซคาบันและเป้าหมายของเขาคือฮอกวอตส์ ที่ผู้คุมวิญญาณเฝ้าอยู่เพื่อปกป้องแฮร์รี่และเพื่อนของเขา แฮร์รี่เรียนรู้เพิ่มเติมเกี่ยวกับอดีตของตัวเองและความสัมพันธ์ระหว่างเขากับนักโทษที่หลบหนี
โคลัมบัส ผู้กำกับจากสองภาคที่แล้ว ตัดสินใจไม่กำกับภาคที่สาม แต่ทำหน้าที่อำนวยการสร้างร่วมกับเฮย์แมนแทน วอร์เนอร์บราเธอร์จึงดึงรายชื่อขึ้นมาสามคนเพื่อเป็นตัวแทนโคลัมบัส ซึ่งประกอบไปด้วย คัลลี เคาลี, เคนเน็ธ บรานัค (ผู้แสดงเป็น กิลเดอรอย ล็อกฮาร์ต ใน ห้องแห่งความลับ) และ อัลฟอนโซ กัวรอน ซึ่งกัวรอนเป็นคนที่ถูกเลือกให้เป็นผู้กำกับ ตอนแรกกัวรอนรู้สึกกังวลมากเพราะว่าเขารับงานโดยที่ยังไม่เคยอ่านหนังสือหรือดูภาพยนตร์มาก่อน แต่ต่อมาได้เซ็นสัญญาหลังจากอ่านหนังสือและเข้าใจเรื่องราวทันที ผู้แสดงเป็น อัลบัส ดัมเบิลดอร์ ในสองภาคที่แล้ว ริชาร์ด แฮร์ริส ถูกแทนที่โดย ไมเคิล แกมบอน หลังจากแฮร์ริสเสียชีวิตเมื่อเดือนตุลาคม ค.ศ. 2002 แกมบอนไม่สนใจว่าตัวเองจะลอกเลียนแฮร์ริส แต่ใช้การตีความของตัวเองรวมถึงการใช้สำเนียงไอริชเล็กน้อยสำหรับบทบาท เขาถ่ายทำฉากของเขาเสร็จภายในสามสัปดาห์ แกรี โอลด์แมน ถูกเลือกให้แสดงเป็น ซิเรียส แบล็ก เมื่อเดือนกุมภาพันธ์ ค.ศ. 2003 การถ่ายทำเริ่มต้นเมื่อวันที่ 24 กุมภาพันธ์ ค.ศ. 2003 ที่ลิฟส์เดนฟิล์มสตูดิโอและการถ่ายทำสิ้นสุดเมื่อเดือนตุลาคม ค.ศ. 2003 แฮร์รี่ พอตเตอร์กับนักโทษแห่งอัซคาบัน ฉายรอบปฐมทัศน์เมื่อวันที่ 23 พฤษภาคม ค.ศ. 2004 ที่นิวยอร์ก จากนั้นฉายที่สหราชอาณาจักรเมื่อวันที่ 31 พฤษภาคม และในสหรัฐเมื่อวันที่ 4 มิถุนายน เป็นภาพยนตร์เรื่องแรกในภาพยนตร์ชุดที่ฉายในระบบไอแมกซ์
แฮร์รี่ พอตเตอร์กับถ้วยอัคนี (2005)
หลังควิดดิชเวิลด์คัพ แฮร์รี่กลับไปที่ฮอกวอตส์และพบว่าตัวเองเข้าร่วมแข่งขันในการประลองเวทไตรภาคี การแข่งขันที่ต้องทำสามภารกิจที่อันตราย แฮร์รี่ถูกบังคับให้แข่งขันกับอีกสามคนที่ถูกเลือกโดย ถ้วยอัคนี ได้แก่ เฟลอร์ เดอลากูร์, วิคเตอร์ ครัมและเซดริก ดิกกอรี่
เมื่อเดือนสิงหาคม ค.ศ. 2003 ผู้กำกับชาวอังกฤษ ไมค์ นิวเวลล์ ถูกเลือกให้กำกับภาคที่สี่หลัง ผู้กำกับ นักโทษแห่งอัซคาบัน อัลฟอนโซ กัวรอน ประกาศว่าเขาจะไม่กำกับภาคต่อให้ เฮย์แมนกลับมาอำนวยการสร้างและโคลฟส์กลับมาเขียนบทให้อีกครั้ง การถ่ายทำเริ่มต้นเมื่อวันที่ 4 พฤษภาคม ค.ศ. 2004 ฉากที่มีนักแสดงหลักนั้นเริ่มถ่ายทำเมื่อวันที่ 25 มิถุนายน ค.ศ. 2004 ที่ลิฟส์เดนฟิล์มสตูดิโอ แฮร์รี่ พอตเตอร์กับถ้วยอัคนี ฉายรอบปฐมทัศน์เมื่อวันที่ 6 พฤศจิกายน ค.ศ. 2005 ที่ลอนดอน และฉายปกติที่สหราชอาณาจักรและสหรัฐเมื่อวันที่ 18 พฤศจิกายน ถ้วยอัคนี เป็นภาพยนตร์เรื่องแรกในภาพยนตร์ชุดที่ได้เรต PG-13 จาก สมาคมภาพยนตร์แห่งอเมริกา (MPAA) เนื่องจาก "มีฉากความรุนแรงในจินตนาการและภาพที่น่ากลัว" เรต M จาก คณะกรรมการจัดประเภทแห่งออสเตรเลีย (ACB), และเรต 12A จาก คณะกรรมการจัดประเภทภาพยนตร์แห่งอังกฤษ (BBFC) สำหรับเนื้อหาของภาพยนตร์ที่มืดมน, ความรุนแรงในจินตนาการ, ภัยคุกคามและภาพที่น่ากลัว
แฮร์รี่ พอตเตอร์กับภาคีนกฟีนิกซ์ (2007)
แฮร์รี่กลับมาที่ฮอกวอตส์อีกครั้งในปีที่ห้าและพบว่าโลกของผู้วิเศษนั้นไม่เชื่อว่า ลอร์ดโวลเดอมอร์ นั้นกลับมา เขาจึงต้องจัดการเรื่องนี้ด้วยตัวเอง จึงสร้าง กองกำลังลับ เพื่อต่อต้านการปกครองของ โดโลเรส อัมบริดจ์ และเรียนวิชาการป้องกันตัวจากศาสตร์มืดในทางปฏิบัติ สำหรับการต่อสู้ที่กำลังจะมาถึง
แฮร์รี่ พอตเตอร์กับเจ้าชายเลือดผสม (2009)
โวลเดอมอร์และผู้เสพความตายของเขากำลังเพิ่มความหวาดกลัวต่อโลกเวทมนตร์และโลกมักเกิ้ล ดัมเบิลดอร์ได้เดินทางไปเชื้อเชิญให้ ฮอเรซ ซลักฮอร์น เพื่อนเก่าและอดีตอาจารย์สอนวิชาปรุงยาของโรงเรียนฮอกวอตส์กลับมาสอนอีกครั้ง แฮร์รี่ได้ครอบครองหนังสือเรียนที่มีคำอธิบายประกอบไว้อย่างแปลกประหลาด ซึ่งหนังสือดังกล่าวนั้นเคยเป็นของ "เจ้าชายเลือดผสม"